พิษศก.ทำทวงหนี้พุ่ง! สถาบันการเงินฟ้องดะ
ธุรกิจติดตามทวงหนี้ปี 2559 โตเท่าตัว ส่งผลให้พนักงานขาดแคลน
11 ม.ค. 2559

ธุรกิจติดตามทวงหนี้ปี 2559 โตเท่าตัว ส่งผลให้พนักงานขาดแคลน
นายประชา ชัยสุวรรณ ประธานชมรมผู้ติดตามหนี้ที่เป็นธรรม เปิดเผยว่า ในปีนี้คาดว่าธุรกิจการติดตามหนี้จะมีโต 20% จากปีก่อนหน้าโต 10% หรือโตเพิ่มขึ้นจากเดิม 1 เท่า เนื่องจากภาวะเศรษฐกิจไม่ดี รวมทั้งสถาบันการการเงินจึงมีการเร่งฟ้องดำเนินคดีกับลูกหนี้ที่ค้างชำระมากขึ้น โดยจะไม่ยืดเยื้อเวลาการติดทวงถามหนี้นานหากลูกค้าค้างชำระ 1-2 เดือน ก็จะฟ้องร้องดำเนินคดีทันที ทำให้บริษัทติดตามหนี้มีปริมาณงานเพิ่มขึ้นจากปกติ 1-2 เท่าตัว
นายประชา กล่าวว่า ขณะนี้ธุรกิจการติดตามหนี้ขาดแคลนบุคลากร เนื่องจาก พ.ร.บ.ทวงถามหนี้มีบทลงโทษรุนแรง ทำให้คนทวงหนี้กลัวถูกฟ้อง ขณะนี้ธุรกิจติดตามหนี้ทั้งระบบต้องการพนักงานติดตามทวงถามหนี้ประมาณ 1,000 คน โดยเฉพาะในกลุ่มบริษัท เชฎฐ์ เอเชีย ก็ต้องการรับพนักงานใหม่ประมาณ 100 คน แต่เมื่ออบรมให้ความรู้เกี่ยวกับกฎหมายทวงถามหนี้ฉบับใหม่ก็ถอดใจไปประมาณ 10-20 คน ที่เหลือทำงาน 1-2 เดือนก็ลาออก ทำให้เจ้าหน้าที่ด้านติดตามหนี้ขาดแคลน